S-2567/2019

Dómur:

Mál þetta, sem var tekið til dóms 9. mars 2020, höfðaði lögreglustjórinn á höfuðborgarsvæðinu með ákæru 17. desember 2019, á hendur E-kk-þgf B-kk-þgf, kt. [...], [...], Garðabæ:

,,fyrir umferðarlagabrot með því að hafa, miðvikudaginn 1. maí 2019, ekið bifreiðinni [...] sviptur ökurétti um Iðnbúð í Garðabæ, við [...], þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um það brot sem honum er gefið að sök og er það réttilega heimfært til refsiákvæða í ákæru í samræmi við þágildandi umferðarlög nr. 50/1987. Brot ákærða telst nú varða við 1. mgr. 58. gr., sbr. 1. mgr. 95. gr. umferðarlaga nr. 77/2019. Ákærði hefur því unnið sér til refsingar.

Ákærði er fæddur í [...] og á að baki sakaferil sem nær aftur til ársins 2009 samkvæmt framlögðu sakavottorði. Við ákvörðun refsingar í máli þessu hefur eftirfarandi áhrif: Ákærði var sakfelldur fyrir akstur sviptur ökurétti og undir áhrifum áfengis og dæmdur í 30 daga fangelsi og var sviptur ökurétti ævilangt með dómi 2. apríl 2012. Með dómi 20. desember 2013 var ákærði sakfelldur fyrir akstur sviptur ökurétti og undir áhrifum áfengis og dæmdur í 60 daga fangelsi auk þess sem ævilöng ökuréttarsvipting hans var áréttuð. Ákærði var sakfelldur fyrir ölvunarakstur sviptur ökurétti og dæmdur í þriggja mánaða fangelsi auk þess sem ævilöng ökuréttarsvipting hans var áréttuð með dómi 24. nóvember 2016. Ákærði var sakfelldur fyrir akstur sviptur ökurétti með dómi 11. apríl 2017 og dæmdur í 60 daga fangelsi. Með dómi 1. október 2019 var ákærði sakfelldur fyrir akstur sviptur ökurétti og dæmdur í 90 daga fangelsi.

Brot það sem ákærði hefur verið sakfelldur fyrir í máli þessu var framið fyrir uppkvaðningu áðurnefnds dóms frá 1. október 2019 og verður ákærða því gerður hegningarauki samkvæmt 78. gr. almennra hegningarlaga nr. 19/1940.

Samkvæmt framangreindu og að broti ákærða virtu, sbr. 77. gr. almennra hegningarlaga nr. 19/1940, verður refsing ákærða ákveðin 45 daga fangelsi.

Engan sakarkostnað leiddi af rannsókn málsins og meðferð þess fyrir dómi.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, E-kk-nf B-kk-nf, sæti fangelsi í 45 daga.

M-kvk-nf H-kvk-nf H-kvk-nf

ökuréttarsvipting hans var áréttuð. Ákærði var sakfelldur fyrir ölvunarakstur sviptur ökurétti og dæmdur í þriggja mánaða fangelsi auk þess sem ævilöng ökuréttarsvipting hans var áréttuð með dómi 24. nóvember 2016. Ákærði var sakfelldur fyrir akstur sviptur ökurétti með dómi 11. apríl 2017 og dæmdur í 60 daga fangelsi. Með dómi 1. október 2019 var ákærði sakfelldur fyrir akstur sviptur ökurétti og dæmdur í 90 daga fangelsi.

Brot það sem ákærði hefur verið sakfelldur fyrir í máli þessu var framið fyrir uppkvaðningu áðurnefnds dóms frá 1. október 2019 og verður ákærða því gerður hegningarauki samkvæmt 78. gr. almennra hegningarlaga nr. 19/1940.

Samkvæmt framangreindu og að broti ákærða virtu, sbr. 77. gr. almennra hegningarlaga nr. 19/1940, verður refsing ákærða ákveðin 45 daga fangelsi.

Engan sakarkostnað leiddi af rannsókn málsins og meðferð þess fyrir dómi.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, E-kk-nf B-kk-nf, sæti fangelsi í 45 daga.

M-kvk-nf H-kvk-nf H-kvk-nf